Jägala kihistik
Jägala kihistik (inglise keeles Jägala Member) on ordoviitsiumi ladestu Kunda lademe Pakri kihistusse kuuluv kihistik. Kihistiku stratotüübiks on Jägala joa paljand. Jägala kihistik on sealses paljandis ülevalt kolmas ja selle moodustab suure liivasisaldusega lubjakivi. Kihistikku eristatakse Tallinnast idas. Kihistik koosneb lubjakivist, mis sisaldab teradena kvartsi ja glaukoniiti; kohati esineb selles ka konglomeraati.